María Dolores de Pablos

María Dolores de Pablos Zorrilla (Madril, 1917ko otsailaren 27a – ib., 1981eko abenduaren 19a) poeta eta astrologoa izan zen, Versos con faldas poesia-solasaldiaren sortzaileetako bat.

Ibilbidea 
De Pablos Madrilen jaio zen, Maravillas auzoan. Gurasoak Consuelo Zorrilla González eta Pablos Crespo Litografía inprenta sortu zuen Victoriano de Pablos Crespo  inprimatzaile eta litografoa ziren. Haren familia katolikoa eta monarkikoa zen, eta horrek eragina izan zuen bere nerabe-heziketan. Fuencarral kaleko María Inmaculada ikastetxean hasi zituen ikasketak, eta txikitatik adierazi zuen irakurtzeko zaletasuna, baina osaba batek bere irakurketak gainbegiratzen zituen eta zenbait liburu erre ere egin zituen. Bigarren Errepublikaren etorrerarekin, hezkuntza mistoaren kontrakoak zire gurasoek, Emakumearen Irakaskuntzarako Elkartean matrikulatu zuten. Bertan, idazkari-ikasketak egin zituen, baita frantsesa, alemana eta mekanografia ere.

Gerra zibila Madrilen eman ondoren, mekanografo gisa hasi zen komisaldegi batean, eta gero izozkitegi batera eta beste lanpostu batzuetara pasatu zen. 1946an, Jose San Miguelekin ezkondu zen, Sepulvedan plaza zuen albaitariarekin, eta hara joan ziren bizitzera. 1947an bere lehen semea izatean, ordea, De Pablos 1948an Madrilera, Manuela Malasaña kaleko 30 zenbakian zegoen gurasoen etxera, itzultzeko aitzakia izan zen. Orduan hasi zen poesia-solasaldiekin zuen harremana, eta, Gloria Fuertes eta Adelaida Las Santasekin batera, Versos con faldas sortu zuen. Lehen topaketa 1951ko martxoaren 5ean izan zen.

1950ean, De Pablos senarra Madrilera eraman zuten eta bikotea berriz elkartu zen. 1952an Paloma alaba jaio zen. Urte batzuk lehenago, teosofian hasi zen, eta gobernuaren aginduz, tertuliak debekatzearen ondorioz, 1952an astrologiako bileretara joaten hasi zen. 1958 eta 1960 bitartean, Radio Españan Dos sueños cada día eguneroko saioa aurkeztu zuen, entzuleen ametsak interpretatuz. Urte berean programa amaitu eta ama hil zen eta hurrengo urtean alaba. Orduan, José Luis seme zaharrenean babestu zen, zein astrologia bidean ama izan zuen irakasle.

1963an, astrologia-eskola bat sortu zuen Armenteros liburu-dendan, Jesús Armenteros garai teosofikoko lagunarena, eta arrakasta handiz hasi zen diziplina irakasten. Kultura Astrologikoaren Eskola 1973an finkatu zen eta bertan De Pablos irakasle aritu zen hil arte, Madrilen 1981eko abenduaren 19an. Gero semeak hartu zuen eskolaren ardura.

De Pablos poesia-lana argitaratu gabe geratu zen, Versos con Faldas (1983) lanaren lehen edizioan argitaratu ziren bertso batzuk eta 1992an Espacio y Tiempo aldizkarian argitaratutako poema bat izan ezik. Argitalpen-arloan egindako ahaleginak astrologia-liburuak argitaratzea izan zuen ardatz, horietako batzuk semearekin lankidetzan. Harekin batera, Cuadernos de Cultura Astrológica liburua eta Anuario astrológico Alfonso X el Sabio zuzendu eta argitaratu zituen.

Lanak 

 1979. Así nació el siglo XX. Astrología/ Horrela jaio zen XX. mendea. Astrologia. Arg. egilea.
 1979. Las comparaciones astrológicas./ Konparazio astrologikoak. Arg. egilea.
 1981. Principios de Astrología general. Fundamentos astronómicos de la carta astrológica/ Astrologia orokorraren printzipioak. Karta astrologikoaren oinarri astronomikoak (I bolumena). Luis Cárcamo, editorea.'
 1982. Anuario astrológico Alfonso X el Sabio/Alfonso X el Sabio urtekari astrologikoa, semearekin zuzendua.
 Versos con faldas (2019) lanaren bigarren antologian hiru soneto sartzen dira: La guardia de las espadas, La amortajadora y Mendigo poeta.
 2022. La voz encontrada/ Aurkitutako ahotsa (poesia). Arg. Fran Garcerá eta Marta Porpetta.' Torremozas, Madril.

Aintzatespenak 

 De Pablos astrologoen maistra gisa egindako lanak onarpen handia izan zuen hasieratik, eta mende hartako muga gainditu zuen, hein handi batean, José Luis San Miguel de Pablos semearen lanari esker, eskolako buru baitzen.

 Bere poesia-lanari dagokionez, 1982ko otsailaren 19an errezitaldia egin zen Zamorako Etxean, Gloria Fuertes, Adelaida Las Santas eta lagun zirela. Hamarkada bat geroago, 1992ko otsailean, beste omenaldi bat egin zitzaion poeta eta astrologoari, eta José Luis semeaz gain, Versos taldeko kideek parte hartu zuten berriro.

Erreferentziak

Kanpo estekak 

 Alfontso X.a Jakitunaren urtekari astrologikoa.

Madrildarrak
Madrilen hildakoak
Emakume poetak
Emakume aitzindariak
Espainiako poetak